ⵍⵃⴰⵊⵊ ⵄⴰⴱⴷ ⵍⵄⵉⵙⵉ ⴰⵙⵓⵙⵉ

ⵍⵃⴰⵊⵊ ⵄⴰⴱⴷ ⵍⵄⵉⵙⵉ ⴰⵙⵓⵙⵉ ⵏⵖ ⵍⵃⴰⵊⵊ ⵄⴰⴱⴷ ⴰⵙⵓⵙⵉ ⴳ ⵜⵙⴷⴷⵉⵜ ⵏ ⵡⴰⵙⵙ ⴰⴷ, ⵔⴰⴷ ⴽⵯⵏ ⵜⴰⵡⵉ ⵜⴼⵔⵉⵙⵜ ⴰⴷ ⵙ ⵓⵎⵓⴷⴷⵓ ⵏ ⵜⵡⴰⴼⵉⵜ ⵏ ⵢⴰⵜ ⵜⵓⵍⵍⵉⵙⵜ ⵢⵓⴽⵍⴰⵍⵏ ⴰⴷ ⵜⴰⵍⵙ ⵉ ⵜⴰⵙⵓⵜ ⵙ ⵜⴰⵢⵢⴰⴹ, ⵏⵜⵜⴰⵜ ⴷ ⵜⵓⵍⵍⵉⵙⵜ ⵏ ⵍⵃⴰⵊⵊ ⵄⴰⴱⴷ ⵍⵄⵉⵙⵉ ⴰⵙⵓⵙⵉ ⴰⵎⵙⵙⵓⴷⴷⵓ ⵏⵏⴰ ⵉⵙⵙⵏⵜⵉⵏ ⵣⵖ ⵓⵎⵢⴰ ⴰⵢⵍⵍⵉⵖ ⵉⴳⴰ ⴰⵎⵉⵍⵢⴰⵕⴹⵉⵕ.
ⵜⵓⵍⵍⵉⵙⵜ ⵏ ⵄⴰⴱⴷ ⵍⵄⵉⵙⵉ, ⵏⵏⴰ ⵉⵙⵙⵏⵜⵉⵏ ⵙⴳ ⵓⵎⵢⴰ, ⴰⵢⵍⵍⵉⵖ ⵉⵍⴽⵎ ⴰⴼⴰ, ⵜⵓⴽⵍⴰⵍ ⴰⴷ ⵜⴻⵜⵜⵢⴰⵡⵍⵎⴰⴷ ⵉ ⵜⴰⵙⵓⵜⵉⵏ ⴷ ⵉⴷⴷⴰⵏ, ⵉⴳ ⴰⵣⵓⵔⵜ ⵉⵎⵓⵔⵙⵏ, ⴰⵎⴷⵢⴰ ⵏ ⵜⴰⵥⵥⵉⴹⵕⴰ ⴷ ⵜⴽⵕⵥⵉ ⴷ ⵢⵉⵎⴰⵏ ⴷ ⵜⵎⵙⵙⵓⴷⴷⵓⵜ.

ⵉⵍⴽⵎ ⵓⵔⴱⴰ ⵜⵉⴳⵎⵎⵉ ⵜⵓⵎⵍⵉⵍⵜ ⵓⵔ ⴷⴰⵔⵙ ⴷⵔⵀⵎ, ⴰⵢⵍⵍⵉⵖ ⴰⵙ ⴳⴰⵏ ⵉⴼⵕⴰⵏⵚⴰⵡⵉⵢⵏ ⴰⵎⵉⵍⵢⴰⵕⴹⵉⵕ ⴰⵙⴳⴳⵯⴰⵙ ⵏ 1948. ⵉⵍⴽⵎ ⵉⴷⵖⴰⵔⵏ ⵏⵏⴰ ⵎⵉ ⵢⵓⵍⵉ ⵓⵙⵡⵉⵔ, ⵉⵙⴳⵓⴷⵉ ⵜⴰⵎⵓⵣⴰⵢⵜ ⵉⴷⵔⴰⵏ ⴳ ⵢⵉⴳⵔ ⵏ ⵓⵙⵏⴼⵍ ⴰⵏⵙⴱⴰⴱ ⴳ ⵓⵙⵡⵉⵔ ⴰⵏⴰⵎⵓⵔ ⴷ ⵓⴳⵔⴰⵖⵍⴰⵏ.

ⵏⵜⵜⴰ ⴰⴷ ⴷ ⵉⵙⵙⴽⵛⴰⵎⵏ ⴰⵏⴰⵡⵏ ⴼⵓⵍⴽⵉⵏⵉⵏ ⵏ ⵙⵙⴽⴰⵕ, ⴷ ⵡⴰⵍⵣⴰⵣⵏ ⵢⴰⴹⵏ, ⴰⵢⵍⵍⵉⵖ ⵉⴳⴰ ⴰⵏⴼⵍⵓⵙ ⵏ ⵉⵙⴱⴱⴰⴱⵏ ⴳ ⵜⴳⵎⵎⵉ ⵜⵓⵎⵍⵉⵍⵜ ⵉ ⵜⵎⵔⴰⵡⵉⵏ ⵏ ⵉⵙⴳⴳⵯⴰⵙⵏ, ⵉⴷⵡⵍ ⴳ ⵓⵙⴳⴳⵯⴰⵙ ⵏ 1951 ⴰⵏⵙⵙⵉⵅⴼ ⵏ ⵜⵎⵚⵕⵉⵢⵜ ⵏ ⵓⵙⵖⵏⵣⵉ ⴷ ⵜⵎⴳⵓⵔⵉ ⴳ ⵜⴳⵎⵎⵉ ⵜⵓⵎⵍⵉⵍⵜ.

ⵜⴰⵡⴰⴷⴰ ⴰⵔ ⵜⵉⴳⵎⵎⵉ ⵜⵓⵎⵍⵉⵍⵜ.
ⴳ ⵓⴼⴰⵔⴰ ⵏ ⵓⴹⴰⴹ ⵏ ⵡⴰⵎⵎⴰⵙ, ⵜⵓⵥⵥⵓⵎⵜ ⵏ ⵢⴰⵜ ⵜⵡⵊⴰ ⵜⴰⴼⵔⴰⵔⵜ ⵉⵜⵜⵢⴰⵡⵙⵙⴰⵏⵏ ⵙ ⵍⵄⵉⵙⵉ ⵏⵉⵖ ⴰⵢⵜ ⵍⵄⵉⵙ, ⵉⵍⵓⵍ ⵄⴰⴱⴷ ⵍⵄⵉⵙⵉ ⴰⵙⴳⴳⵯⴰⵙ ⵏ 1894. ⵉⴽⴽⴰ ⵜⵜ ⵉⵏⵏ ⴱⴰⴱⴰⵙ ⵙⴳ ⵢⴰⵏ ⴳ ⵉⵏⴱⴷⴰⴷⵏ ⵏ ⵉⴷⵕⵇⴰⵡⵉⵢⵏ ⵉⵜⵜⵢⴰⵡⵙⵙⴰⵏⵏ ⴳ ⵜⴼⵕⴰⵡⵜ ⴷ ⵜⵙⴳⴳⵉⵡⵉⵏ ⵢⴰⴹⵏ ⴳ ⵜⴳⵍⴷⵉⵜ ⵏ ⵍⵎⵖⵔⵉⴱ.

ⵉⵍⵎⴷ ⵄⴰⴱⴷ ⵉⵎⵥⵥⵉ ⵏⵉⵜ ⵙⵓⵍ ⵍⵇⵓⵕⴰⵏ ⴷ ⵉⵃⵙⵓ ⵜ, ⵢⴰⵎⵥ ⵜⵉⵎⴰⵙⵙⴰⵏⵉⵏ ⵏ ⵓⵙⴳⴷ ⵏⵏⴰ ⵉⵜⵜⵢⴰⵡⵍⵎⴰⴷⵏ ⴳ ⵜⵉⵏⵎⴰⵍ ⵜⵉⵣⴰⵢⴽⵓⵜⵉⵏ ⴳ ⵍⵎⵖⵔⵉⴱ.

ⴳ ⵓⵙⴳⴳⵯⴰⵙ ⵏ 16 ⵔⴰⴷ ⵉⵏⴼⵍ ⵄⴰⴱⴷ ⵙ ⵜⵙⴱⴱⴰⴱⵜ, ⵢⴰⴳⴳⵓⴳ ⴼ ⵓⵙⴰⴽⴰ ⵏ ⴱⴰⴱⴰⵙ, ⴰⵢⵍⵍⵉ ⵔⴰⴷ ⵜ ⵢⴰⵊⵊ ⴰⴷ ⵉⵎⵓⴷⴷⵓ ⵙ ⵜⴳⵎⵎⵉ ⵜⵓⵎⵍⵉⵍⵜ ⵙ ⵓⴹⴰⵕ ⴳ ⵓⵙⴳⴳⵯⴰⵙ ⵏ 1910, ⵙⵉⵏ ⵉⵙⴳⴳⵯⴰⵙⵏ ⴷⴰⵜ ⵏ ⵜⴰⵎⵙⵜⵏⴰ ⵜⴰⴼⵕⴰⵏⵚⵉⵚⵜ ⵅⴼ ⵍⵎⵖⵔⵉⴱ.

ⵉⵎⵎⵓⴷⴷⴰ ⵓⵔⴱⴰ ⵄⴰⴱⴷ ⵙ ⵓⴹⴰⵕ, ⴰⵛⴽⵓ ⵜⴰⵎⴰⵣⵉⵔⵜ ⵏⵏⵙ ⴰⴽⵓⴷ ⴰⵏⵏ ⵓⵔ ⴳⵉⵙ ⵉⵎⴰⵙⵙⵏ ⵡⴰⵙⵙⴰⵢ ⵉⴱⵓⵖⵍⴰⵏ. ⴳ ⵓⵎⵓⴷⴷⵓ ⵏⵏⵙ ⵏⵏⴰ ⵢⴰⵥⵏ ⴰⴷ ⵉⴳ 23 ⵏ ⵡⴰⵙⵙ, ⵙⴳ ⵜⵉⵣⵉ ⵏ ⵜⴰⵙⵙⵜ, ⵙ ⵎⵕⵕⴰⴽⵛ, ⵉⵍⴽⵎ ⵄⴰⴱⴷ ⴱⵓ 16 ⵏ ⵓⵙⴳⴳⵯⴰⵙ ⵙ ⵜⵖⵔⵎⵜ ⵏ ⵜⵡⴰⵔⴳⵉⵡⵉⵏ (ⵜⵉⴳⵎⵎⵉ ⵜⵓⵎⵍⵉⵍⵜ).

ⵍⵍⵉⵖ ⵏⵏ ⵉⵍⴽⵎ ⵜⵉⵖⵔⵎⵜ, ⵉⵙⵙⵏⵜⵉ ⵄⴰⴱⴷ ⵍⵄⵉⵙⵉ ⵜⴰⵡⵓⵔⵉ ⴷⴰⵔ ⵉⵙⴱⴱⴰⴱⵏ ⴷ ⵉⵎⴰⵏⴰⴹⵏ, ⵉⵙⵡⵓⵔⵉ ⴳ ⴽⵉⴳⴰⵏ ⵏ ⵜⴰⵣⵣⵓⵍⵉⵏ, ⵉⴽⴽⴰ ⵜⵜ ⵉⵏⵏ ⴰⵔ ⴱⴷⴷⴰ ⵉⵃⴹⴹⴰ ⵜⵉⵖⵔⴰⴷ ⴷⴰ ⵉⵜⵜⴰⵎⵥ, ⵉⴽⴽⴰ ⵜⵜ ⵉⵏⵏ ⴷ ⵉⵎⵉⵖⵉⵙ ⵖⵓⵔ ⴰⵏⵍⵍⵉ ⵏ ⵓⵙⵃⴷⵓⴷⵉ ⴷ ⵓⵙⵙⴰⵔⵓ.

ⵉⵣⵎⵔ ⵓⵄⵔⵔⵉⵎ ⴰⵙⵓⵙⵉ ⴰⴷ ⵉⵙⵎⵓⵏ ⵢⴰⵏ ⵓⴷⴳⴰⵔ ⵓⵔ ⵜ ⵢⴰⵖ ⵢⴰⵜ, ⵢⵓⵎⵥ ⵙⵔⵙ ⵢⴰⵜ ⵜⵃⴰⵏⵓⵜ ⵏ ⵓⵙⵖⵏⵣⵉ ⵏ ⵉⵙⴰⴷⵓⵔⵏ, ⵣⵓⵏ ⴷ ⴰⵜⴰⵢ ⴷ ⵜⵖⵍⵍⵓⵙⵜ ⴷ ⵙⵙⴽⴽⴰⵕ ⴷ ⵓⵣⴰⵜⵉⵎ, ⴷ ⵜⵖⴰⵡⵙⵉⵡⵉⵏ ⵏ ⵓⵔⴽⵜⵓ, ⴷ ⵜⵍⵉⵏⵜⵉⵜ ⴷ ⵉⴽⵉⴽⵔ ⴷ ⵡⴰⴷⵍⴰⴳ.

ⴳ ⵓⵙⴳⴳⵯⴰⵙ ⵏ 1911, ⵉⵙⴽⵔ ⵄⴰⴱⴷ ⵍⵄⵉⵙⵉ ⴰⵄⵔⵔⵉⵎ ⵢⴰⵏ ⵓⵔⵣⴰⴼ ⵉ ⵜⵙⵍⵉⵜ ⵏ ⵢⵉⵥⵥⵍⵎⴹ ⵜⵉⵖⵔⵎⵜ ⵏ ⵟⴰⵏⵊⴰ, ⵖⵉⵏⵏ ⴰⵖ ⵢⵓⴼⴰ ⵎⴰⵙ ⴷ ⵜⴳⴰ ⵜⵖⵔⵎⵜ ⵢⴰⵏ ⵓⵏⵎⵓⵇⵇⴰⵔ ⵉⵍⴰⵏ ⴰⵜⵉⴳ ⵉ ⵜⵓⴳⵜⵜ ⵏ ⵉⵏⵎⵖⵓⵔⵏ ⵏ ⵙⵓⵙ ⵉⵎⵣⵡⴰⵔ ⴳ ⵢⵉⴳⵔ ⵏ ⵜⵙⴱⴱⴰⴱⵜ ⴷ ⵜⴰⵣⵣⵓⵍⵉⵏ, ⵜⴳ ⵢⴰⵜ ⵜⵖⵔⵎⵜ ⵉⵙⵜⴰⵡⵀⵎⵎⴰⵏ ⵣⵓⵏ ⴷ ⵏⵏⵙ ⵣⵓⵏ ⴷ ⵜⵉⴳⵎⵎⵉ ⵜⵓⵎⵍⵉⵍⵜ.

ⵜⵓⵛⴽⴰ ⴰⵙ ⴷ ⵢⴰⵜ ⵜⵡⵏⴳⵉⵎⵜ ⴱⴰⵀⵔⴰ ⵉⵍⴰⵏ ⴰⵜⵉⴳ, ⴰⴷ ⵉⵜⵜⵓⵙⵎⴰⴳⴰⵍ ⵙ ⵡⴰⵙⵙⴰⵢ ⵏ ⵜⵙⵉⵡⵉⵏ ⴷ ⵡⴰⵍⵣⴰⵣⵏ ⵉⵥⵍⵉⵏ ⵙ ⵉⵙⵓⵙⵉⵢⵏ, ⵙⴳ ⵟⴰⵏⵊⴰ ⴰⵔ ⵜⴰⵙⴳⴰ ⵏ ⵙⵓⵙ, ⵙⵍⴰⵡⴰⵍ ⴰⴽⴽⵯ ⵎⴰⵙ ⴷ ⵉⵎⴰⵙⵙⵏ ⵏ ⵡⴰⵙⵙⴰⵢ  ⵉⵏⵉ ⵏⵉⵜ ⵓⵔ ⵍⵍⴰⵏ, ⵉⴽⴽⴰ ⵜⵜ ⵉⵏⵏ ⴷⴰ ⵉⵜⵜⴰⵎⵥ ⵜⵉⵖⵔⴰⴷ ⵏⵏⵙ ⵜⵉⵣⵉ ⵏⵏⴰ ⵉⵙⵙⵍⴽⵎ ⵜⵉⵖⵍⴼⵉⵏ ⵉ ⵉⴷ ⴱⴰⴱ ⵏⵏⵙ ⴳ ⵙⵓⵙ.

ⴱⵓⵕⴹⵓ ⴷ ⵓⵙⵙⵏⵜⵉ ⵏ ⵓⵎⵓⵔⵙ :
ⴳ ⵓⵙⴳⴳⵯⴰⵙ ⵏ 1916 ⵔⴰⴷ ⵉⵣⵎⵔ ⵎⴰⵙⵙ ⵄⴰⴱⴷ ⴰⴷ ⵉⵎⵎⵓⴷⴷⵓ ⵙ ⵜⵖⵔⵎⵜ ⵏ ⴱⵓⵕⴹⵓ ⵜⴰⴼⵕⴰⵏⵚⵉⵚⵜ, ⵖⵉⵏⵏ ⴰⵖ ⵔⴰⴷ ⵉⵙⵡⵓⵔⵉ ⵢⴰⵜ ⵜⵉⵣⵉ ⴷ ⵓⵔ ⵢⵓⴽⵉⵏ ⵉ ⵙⵎⵎⵓⵙ ⵉⵙⴳⴳⵯⴰⵙⵏ, ⵉⵙⵎⵓⵏ ⴳⵉⵙ ⵜⴰⴷⵔⵉⵎⵜ ⵉⵙⵜⴰⵡⵀⵎⵎⴰⵏ, ⵢⵉⵡⵉ ⵜⵜ ⵉⴷ ⴷⵉⵙ ⴳ ⵓⵙⴳⴳⵯⴰⵙ ⵏ 1921 ⵙ ⵜⵎⴰⵥⵓⵏⵜ ⵏ ⵜⴷⵎⵙⴰ ⵏ ⵍⵎⵖⵔⵉⴱ «ⵜⵉⴳⵎⵎⵉ ⵜⵓⵎⵍⵉⵍⵜ».

ⵏⵜⵜⴰⵜ ⴰⵖ ⵉⴳⵍⵓⴳⵍ (ⵓⵔ ⵉⵙⵙⵏ ⵎⴰ ⵔⴰⴷ ⵉⵙⴽⵔ) ⵄⴰⴱⴷ ⵍⵄⵉⵙⵉ ⵎⴰ ⵔⴰⴷ ⵉⵙⴽⵔ ⵙ ⵓⵇⵇⴰⵕⵉⴹ ⴰⴷ ⵏⵏⵙ, ⵉⵖⵜⵙ ⴰⴷ ⵉⵙⵖ ⵢⴰⵏ ⵢⵉⵙⵎⵏ (ⴰⴳⵣⵣⵓⵎ ⵏ ⵡⴰⴽⴰⵍ), ⵉⴳ ⵓⵙⵙⴰⵔⵓ ⴰⴷ ⵜⴰⵏⵇⵇⵉⴹⵜ ⵏ ⵓⵙⵙⵏⵜⵉ ⵏ ⵍⵃⴰⵊⵊ ⵄⴰⴱⴷ ⴰⵙⵓⵙⵉ ⴳ ⵓⵎⴰⴹⴰⵍ ⵏ ⵜⵥⵕⴼⵜ ⴷ ⵉⵙⴽⴽⵉⵏⵏ.

ⴷⴰⵔⵙ ⵎⴰⴷ ⵢⴰⵥⵏ ⵉ 200 ⵏ ⵜⵃⴰⵏⵓⵜ ⵏ ⵜⵙⴱⴱⴰⴱⵜ, ⵉⵎⵖⵓⵔⵏⵜ ⵜⵣⴷⴰⵢⵉⵏ ⵏⵏⵙ ⴷ ⵉⵙⴱⴱⴰⴱⵏ ⴷ ⵉⴷ ⴱⵓ ⵜⴷⵔⵉⵎⵜ, ⴰⵢⵍⵍⵉⵖ ⴼⵍⵍⴰⵙ ⵉⵏⵏⴰ ⵓⵎⵔⵣⵓ ⴰⵎⵉⵔⵉⴽⵉ ⵊⵓⵏ ⵡⴰⵜⵉⵕⴱⵓⵕⵉ ⵉⵙⵙⵉⵎⵖⵓⵔ ⵙ ⵓⵙⴰⴽⴰ ⵏⵏⵙ «ⵍⵃⴰⵊⵊ ⵄⴰⴱⴷ ⵢⴰⵖⵓⵍ ⴰⴷ ⵢⴰⵥ ⴰⵡⵔⵉⴽ ⵉⵍⵍⴰⵏ ⴳ ⵓⵎⵉⵢⵏ ⴳ ⵓⵎⴰⴹⴰⵍ ⵏ ⵓⵙⵖⵏⵣⵉ ⴷ ⵜⵥⵕⴼⵜ».

ⵍⵃⴰⵊⵊ ⵄⴰⴱⴷ ⵉⵜⵜⵓⵙⵙⴰⵏ ⵙ ⵜⴼⵍⵙⵜ, ⴰⵔ ⵙⵉⵙ ⵉⵙⵖⵍⴰⴼ ⵉⵎⵛⵛⵔⴽⵏ ⵏⵏⵙ ⴷ ⵜⴰⵡⵊⴰ ⵏⵏⵙ ⴷ ⵡⵉⴷ ⴰⵙ ⵢⴰⵥⵏ, ⴰⵢⵍⵍⵉⵖ ⵙⵔⵙ ⵉⵜⵜⵓⵙⵙⴰⵏ, ⵜⴳ ⴰⵙ ⴰⴷⵔⵉⵙ : «ⵙⵉⴷⵉ ⵄⴰⴱⴷ ⴰⵔⴳⴰⵣ ⵏ ⵜⴼⵍⵙⵜ ⴷ ⵍⵎⵄⵇⵓⵍ».

ⵜⴰⴼⵔⵉⵙⵜ ⴰⴷ, ⵏⵜⵜⴰⵜ ⴰⴷ ⵜ ⵢⵓⵊⵊⴰⵏ ⴰⴷ ⵉⵙⵙⴽⵛⵎ ⵢⴰⵏ ⵡⴰⵏⴰⵡ ⵏ ⵡⴰⵜⴰⵢ ⵉⵜⵜⵓⵙⵙⴰⵏⵏ ⴳ ⵍⵎⵖⵔⵉⴱ, ⴷ ⵡⴰⵍⵍⵉ ⴷ ⵉⵙⵙⴽⵛⵎⵏ ⴰⵏⴰⵡⵏ ⴰⴽⴽⵯ ⴼⵓⵍⴽⵉⵏⵉⵏ ⵏ ⵙⵙⴽⴽⴰⵕ ⵙⴳ ⴱⵍⵊⵉⴽⴰ, ⴷ ⵓⵏⴼⵍⵓⵙ ⵏ ⵉⵙⴱⴱⴰⴱⵏ ⵉ ⵜⵎⵔⴰⵡⵉⵏ ⵏ ⵉⵙⴳⴳⵯⴰⵙⵏ, ⵉⴳ ⵓⵍⴰ ⴰⵡⴷ ⴰⵏⵙⵙⵉⵅⴼ ⵏ ⵜⵎⵚⵕⵉⵢⵜ ⵏ ⵓⵙⵖⵏⵣⵉ ⴷ ⵜⵎⴳⵓⵔⵉ ⴳ ⵜⴳⵎⵎⵉ ⵜⵓⵎⵍⵉⵍⵜ ⵏⵉⵜ ⴰⵙⴳⴳⵯⴰⵙ ⵏ 1951.

ⵙⴳ ⵉⴳⵔⴰⵏ ⵍⵍⵉ ⴳ ⵉⵙⵡⵓⵔⵉ ⵍⵃⴰⵊⵊ ⵄⴰⴱⴷ ⴰⵙⵓⵙⵉ ⴱⵍⴰ ⴰⵙⵖⵏⵣⵉ ⴷ ⵜⵓⵚⴽⴰⵡⵉⵏ, ⵉⵙⴰⵔⵡⴰ ⴳ ⵜⴽⵔⵣⴰ (ⵜⴰⴼⵍⵍⴰⵃⵜ) ⴷ ⵍⴱⵉⵜⵕⵓⵍ ⴷ ⵡⵉⵢⵢⴰⴹ.

ⵉⵜⵜⵓⵙⵙⴰⵏ ⵙ ⵜⴰⵢⵔⵉ ⴰⴷ ⵉⵙⴽⵔ ⴰⴼⵓⵍⴽⵉ ⴷ ⵜⵡⵓⵔⵉ ⵜⴰⵏⴰⵎⵓⵏⵜ, ⴰⵡⴷ ⵍⵎⵅⵜⴰⵔ ⵙⵙⵓⵙⵉ ⵉⵙⴷⴷⵉⴷ ⴳ ⵢⴰⵜ ⴳ ⵜⵓⴳⴳⴰ ⵏⵏⵙ ⵎⴰⵙ ⴷ ⵍⵃⴰⵊⵊ ⵍⵄⴰⴱⴷ ⴰⵙⵓⵙⵉ, ⵎⵍⴰ ⴷ ⵓⵔ ⴷ ⵜⵓⵍⵍⵓⵖⵜ ⵏ ⵕⴱⴱⵉ, ⴷ ⵜⴷⴳⴳⵯⴷⵉ ⵏ ⵍⵃⴰⵊⵊ ⵄⴰⴱⴷ ⵓⵔ ⴰⴷ ⵉⵣⵎⵔ ⵍⵎⵅⵜⴰⵔ ⵙⵙⵓⵙⵉ ⴰⴷ ⵉⴳⵏ ⵢⴰⵏ ⵢⵉⴹ ⴳ ⵜⵖⵔⵎⵜ ⵏ ⴼⴰⵙ, ⵉⴽⴽⴰ ⵜⵜ ⵉⵏⵏ ⵉⴳⵍⵍⵉⵏ ⵉⴹⴼⵕ ⴳⵉⵙ ⵜⵉⵖⵔⵉ ⵏⵏⵙ ⴳ ⵜⵙⴷⴰⵡⵉⵜ ⵏ ⵍⵇⴰⵕⴰⵡⵉⵢⵢⵉⵏ.

ⵢⵉⵡⵙ ⵍⵃⴰⵊⵊ ⵄⴰⴱⴷ ⵉⵎⵥⵍⴰⴹ ⴷ ⵡⵉⴷ ⵓⵔ ⵉⵟⵟⴰⴼⵏ ⵢⴰⵜ ⴷ ⵉⴳⵉⴳⵉⵍⵏ ⴷ ⵉⵎⵣⵔⴰⵡⵏ, ⵉⴽⴽⴰ ⵜⵜ ⵉⵏⵏ ⵏⵜⵜⴰ ⴰⴷ ⵉⴳⴰⵏ ⴰⵏⵙⵙⵉⵅⴼ ⵏ ⵜⵎⵙⵎⵓⵏⵜ ⵏ ⵓⴼⵓⵍⴽⵉ ⵜⴰⵍⵉⵙⵍⴰⵎⵉⵜ ⴳ ⵜⴳⵎⵎⵉ ⵜⵓⵎⵍⵉⵍⵜ. ⴷ ⵏⵜⵜⴰ ⴰⴷ ⵉⴱⴷⴷⵏ ⵓⵍⴰ ⵅⴼ ⵜⴷⵔⵉⵎⵜ ⵏ ⵜⴳⵎⵎⵉ ⵏ ⵉⴳⵓⵊⵉⵍⵏ ⴳ ⵄⵉⵏ ⵛⵛⵓⵇⵇ.

ⴰⴷ ⴷ ⵏⵙⵙⴽⵯⵜⵉ ⵎⴰⵙ ⴷ ⵉⴳⵍⵍⵉⵏ ⵏ ⵓⴳⵍⵍⵉⴷ ⵎⵓⵃⵎⵎⴰⴷ ⵡⵉⵙⵙ ⵙⵎⵎⵓⵙ ⵜⴰⵎⵍⵍⴰ ⵏ ⵕⴱⴱⵉ ⴼⵍⵍⴰⵙ, ⵉⵙⵙⵉⵎⵖⵓⵔ ⵉⴳⵍⵍⵉⵏ ⵍⵃⴰⵊⵊ ⵄⴰⴱⴷ ⴰⵙⵓⵙⵉ ⵙ ⵢⴰⵜ ⴳ ⵜⵎⴰⴷⴰⵢⵉⵏ ⵜⵉⴳⵍⴷⴰⵏⵉⵏ, ⴳ ⵡⴰⵔⵣⴰⴼ ⴰⴳⵍⴷⴰⵏ ⴰⵎⴰⴷⴷⵓⴷ ⵙ ⵜⵖⵔⵎⵜ ⵏ ⵜⵔⵓⴷⴰⵏⵜ ⴳ 29 ⵎⴰⵢⵢⵓ 1959ⵍⵃⴰⵊⵊ ⵄⴰⴱⴷ ⴰⵙⵓⵙⵉ, ⵙⴳ ⵓⵎⵢⴰ ⴰⵔ ⵎⵉⵍⵢⴰⵔⴷⵉⵔ, ⵙⵓⵎⵉⵢⴰ ⵓⵜⵣⵏⵉⵜ, ⴰⵙⵓⵖⵍ. ⴱⵓⵜⴱⴰⵖⴰ ⵄⴱⴷⵍⵡⴰⵃⴷ..
ⵉⵙⴰⵖⵓⵍⵏⵏ